Loftus kom som senior med i den australske [[Letvægtsroning|letvægtsotter]], og i denne var han med til at vinde VM-bronze i 2000. Derefter kom han med i [[Firer uden styrmand|letvægtsfireren]], som deltog i [[Sommer-OL 2004|OL 2004]] i [[Athen]], sammen med [[Anthony Edwards (roer)|Anthony Edwards]], [[Ben Cureton]] og [[Simon Burgess]]. Australierne vandt deres indledende heat, hvor de satte olympisk rekord, og blev nummer to i semifinalen. I finalen var den danske [[Guldfireren|"guldfirer"]] for stærke og vandt guld med næsten halvandet sekund ned til australierne på andenpladsen, mens Italien tog bronzemedaljerne.<ref>{{kilde | url = http://www.olympedia.org/results/159816 | titel = Lightweight Coxless Fours, Men | udgiver = olympedia.org | hentet = {{dato|8-6-2021}} }}</ref>
Levende_personer Personbillede_savnes